CELEX: 62015TA0393
Language: da
Date: 2017-09-14 00:00:00
Title: Sag T-393/15: Rettens dom af 14. september 2017 — Università del Salento mod Kommissionen (Voldgiftsbestemmelse — det generelle program om grundlæggende rettigheder og retfærdighed — særprogrammet »Strafferet« — inddrivelse af beløb udbetalt af Kommissionen ved gennemførelsen af en tilskudsaftale — modregning af tilgodehavender — delvis omkvalificering af søgsmålet — påstand om, at det fastslås, at der ikke findes en fordring i henhold til kontrakt)

30.10.2017   
            
            
               DA
            
            
               Den Europæiske Unions Tidende
            
            
               C 369/8
            
         Rettens dom af 14. september 2017 — Università del Salento mod Kommissionen
   (Sag T-393/15) (1)
   
   ((Voldgiftsbestemmelse - det generelle program om grundlæggende rettigheder og retfærdighed - særprogrammet »Strafferet« - inddrivelse af beløb udbetalt af Kommissionen ved gennemførelsen af en tilskudsaftale - modregning af tilgodehavender - delvis omkvalificering af søgsmålet - påstand om, at det fastslås, at der ikke findes en fordring i henhold til kontrakt))
   (2017/C 369/10)
   Processprog: italiensk
   
      Parter
   
   
      Sagsøger: Università del Salento (Lecce, Italien) (ved advokat F. Vetrò)
   
      Sagsøgt: Europa-Kommissionen (først ved L. Di Paolo, F. Moro, L. Cappelletti og O. Verheecke, derefter ved L. Di Paolo, F. Moro og O. Verheecke, som befuldmægtigede)
   
      Sagens genstand
   
   Dels en påstand støttet på artikel 263 TEUF for det første om annullation af Kommissionens afgørelse D/C4 — B.2 — 005817 af 4. maj 2015, hvorved der blev foretaget modregning mellem sagsøgerens fordring vedrørende gennemførelsen af en kontrakt inden for rammerne af det første projekt, Entice (Explaining the Nature of Technological Innovation in Chinese Enterprises), og sagsøgerens gæld vedrørende gennemførelsen af en kontrakt inden for rammerne af det andet projekt med titlen »Judicial Training and Research on EU crimes against environment and maritime pollution«, for det andet om annullation af enhver anden forudgående eller efterfølgende akt, som under alle omstændigheder er konneks med denne afgørelse, og for det tredje, at Kommissionen tilpligtes at betale sagsøgeren de beløb, som den skylder sagsøgeren i forbindelse med gennemførelsen af projektet Entice, dels en påstand støttet på artikel 272 TEUF om, at det fastslås, at den fordring, som Kommissionen har gjort gældende i henhold til gennemførelsen af det andet projekt, ikke eksisterer.
   
      Konklusion
   
   
               1)
            
            
               Europa-Kommissionen frifindes.
            
         
               2)
            
            
               Università del Salento betaler sagsomkostningerne.
            
         
      (1)  EUT C 311 af 21.9.2015.